रॉ के तंबू खरीद में हुई अनियमितताओं की जांच कर सकती है सीबीआई
By: admin	| Last Updated: Saturday, 18 October 2014 3:19 PM
नई दिल्ली: केन्द्रीय जांच ब्यूरो (सीबीआई) देश के बाहरी खुफिया प्रकोष्ठ रिसर्च एंड एनालायसिस विंग (रॉ) द्वारा तंबुओं की खरीद में कथित अनियमितताओं की जांच के लिए जल्द एक मामला दर्ज कर सकती है.
आधिकारिक सूत्रों ने कहा कि सीबीआई को वर्ष 2010 के दौरान स्पेशल फ्रंटियर फोर्स द्वारा तंबुओं की खरीद की जांच का आग्रह मिला है. स्पेशल फ्रंटियर फोर्स का गठन रॉ द्वारा हुआ है.
सूत्रों ने कहा कि खुफिया एजेंसी द्वारा भेजे गये कागजातों की जांच की जा रही है और अगले सप्ताह एक मामला दर्ज होने की संभावना है.
कथित भ्रष्टाचार में शामिल लोगों की जिम्मेदारी तय करने के लिए रॉ ने सीबीआई से पूर्ण जांच की सिफारिश की है.
रॉ द्वारा आंतरिक जांच के बाद यह मामला सीबीआई को सौंपने का फैसला किया गया.
Web Title: raw
First Published: Saturday, 18 October 2014 3:19 PM